Najljepše ljubavne pjesme
Najljepše ljubavne pjesme sedmi je kompilacijski album sarajevske pop, rok grupe Crvena jabuka. Objavila ga je izdavačka kuća Croatia Records u CD izdanju 2010. godine. Album sadrži osamnaest pjesama, koje predstavljaju pregled nekih od značajnijih radova počevši od bržih rok i pop pjesama pa sve do laganih balada snimljenih tokom do tada njihove dvadesetrogodišnje muzičke karijere. Ujedno, ove pjesme su redovni dio koncertnog repertoara Crvene jabuke. Kompilacijski album "Najljepše ljubavne pjesme" objavljen je godinu nakon njihovog studijskog albuma Volim te. Dizajn za omot albuma uradio je Nikša Martinac, a producent je bio Nikša Bratoš.